Document ID: 31991D0260

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Απριλίου 1991 που εγκρίνει το βελγικό πρόγραμμα για ενίσχυση στο γεωργικό εισόδημα ( 91/260 /ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 768/89 του Συμβουλίου της 21ης Μαρτίου 1989 για τη θέσπιση καθεστώτος προσωρινών ενισχύσεων στο γεωργικό εισόδημα ( 1 ), και ιδίως το άρθρο 7 παράγραφος 3,
τον κανονισμό ( ΕΟΚ ) αριθ . 3813/89 της Επιτροπής της 19ης Δεκεμβρίου 1989 περί λεπτομερειών εφαρμογής του καθεστώτος προσωρινών ενισχύσεων στο γεωργικό εισόδημα ( 2 ), όπως τροποποιήθηκε από τον κανονισμό ( ΕΟΚ ) αριθ . 1279/90 ( 3 ), και ιδίως το άρθρο 10 παράγραφος 3,
Εκτιμώντας :
ότι, στις 13 Δεκεμβρίου 1990, το Βέλγιο γνωστοποίησε στην Επιτροπή την πρόθεσή του να εισαγάγει ένα πρόγραμμα για ενίσχυση στο γεωργικό εισόδημα - ότι οι βελγικές αρχές κοινοποίησαν στην Επιτροπή συμπληρωματικές πληροφορίες σχετικά με αυτό το πρόγραμμα στις 17 Απριλίου 1991 -
ότι, στις 15 Απριλίου 1991, ζητήθηκε η γνώμη της επιτροπής διαχείρισης για τις ενισχύσεις στο γεωργικό εισόδημα σχετικά με τα μέτρα που προβλέπονται στην παρούσα απόφαση -
ότι, στις 23 Απριλίου 1991, ζητήθηκε η γνώμη του ΕΓΤΠΕ για τα μέγιστα ποσά που θα επιβαρύνουν ετήσια τον κοινοτικό προϋπολογισμό ως συνέπεια της έγκρισης του προγράμματος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Το πρόγραμμα ενίσχυσης στο γεωργικό εισόδήμα στο Βέλγιο, το οποίο οι βελγικές αρχές κοινοποίησαν στην Επιτροπή στις 13 Δεκεμβρίου 1990, εγκρίνεται . Άρθρο 2
Τα μέγιστα ποσά που μπορούν να επιβαρύνουν ετήσια τον κοινοτικό προϋπολογισμό σε εφαρμογή της παρούσας απόφασης καθορίζονται ως εξής :
( σε Ecu )
1992 520 000 1993 800 000 1994 1 030 000 1995 1 200 000 1996 1 120 000 1997 750 000 1998 470 000 1999 280 000 2000 60 000 2001 10 000
Άρθρο 3 Η παρούσα απόφαση απευθύνεται στα κράτη μέλη . Βρυξέλλες, 30 Απριλίου 1991 .

Labels: 18
6